ΚΑΝΟΝΙΣΜΟΣ (ΕΚ) αριθ. 2633/94 ΤΗΣ ΕΠΙΤΡΟΠΗΣ της 28ης Οκτωβρίου 1994 περί προβλέψεως προσωρινών συμπληρωματικών μέτρων σχετικά με τη χορήγηση ενίσχυσης στην κατανάλωση ελαιολάδου σαν αποτέλεσμα της θέσπισης του κανονισμού (ΕΟΚ) αριθ. 2395/94

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1875/94 του Συμβουλίου της 27ης Ιουλίου 1994 περί του καθορισμού, για την περίοδο εμπορίας 1994/95, των τιμών, των ενισχύσεων και των κρατήσεων που εφαρμόζονται στον τομέα του ελαιολάδου, καθώς και της μέγιστης εγγυημένης ποσότητας (1), και ιδίως το άρθρο 7,

Εκτιμώντας:

ότι στον κανονισμό (ΕΚ) αριθ. 2395/94 της Επιτροπής (2) έχουν προβλεφθεί ειδικά προσωρινά μέτρα για να επιλυθούν τα προβλήματα που απορρέουν από τη μείωση της ενισχύσεως στην κατανάλωση από την 1η Νοεμβρίου 1994, και ιδίως διάταξη με την οποία καθίσταται δυνατόν, για τις ποσότητες ελαιολάδου που έχουν συσκευασθεί και έχουν διατεθεί στην αγορά πριν από την 1η Δεκεμβρίου 1994, να είναι επιλέξιμες για ενίσχυση στην κατανάλωση της οποίας το ποσό ισούται με εκείνο που εφαρμοζόταν στις 31 Οκτωβρίου 1994, μέχρι ενός καθορισμένου ποσοτικού ορίου ανά επιχείρηση συσκευασίας 7 ότι η επιστροφή στην παραγωγή για τα ελαιόλαδα που παράγονται στην Κοινότητα και χρησιμοποιούνται για την παρασκευή ορισμένων κονσερβών έχει καθοριστεί, σύμφωνα με τον κανονισμό (ΕΟΚ) αριθ. 591/79 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 2903/89 (4), λαμβάνοντας υπόψη το ποσό της ενίσχυσης στην κατανάλωση που ισχύει την ημέρα εφαρμογής της επιστροφής 7 ότι τα προσωρινά μέτρα που προβλέπονται από τον κανονισμό (ΕΚ) αριθ. 2395/94 έχουν σκοπό να διατηρηθεί το ύψος της ενίσχυσης στην κατανάλωση κατά τον μήνα Νοέμβριο στο ύψος που ίσχυε στις 31 Οκτωβρίου 1994 7 ότι, συνεπώς, προς αποφυγή δυσχερειών κατά τον εφοδιασμό των επιχειρήσεων παρασκευής κονσερβών στη διάρκεια αυτής της περιόδου, πρέπει να προβλεφθεί ότι το κοινοτικό ελαιόλαδο που παράγεται το αργότερο κατά τη διάρκεια της περιόδου 1993/94 και για το οποίο έχει υποβληθεί αίτηση ελέγχου κατά τη διάρκεια του Νοεμβρίου 1994, δικαιούται προσαυξήσεως της επιστροφής η οποία ισούται με τη διαφορά μεταξύ της ενισχύσεως στην κατανάλωση που ισχύει στις 31 Οκτωβρίου 1994 και εκείνης που ισχύει την 1η Νοεμβρίου 1994, μέχρι καθορισμένου ποσοτικού ορίου ανά επιχείρηση παρασκευής 7 ότι το ποσοστό της ενισχύσεως στην κατανάλωση που κρατείται ως εισφορά για τις αναγνωρισμένες επαγγελματικές οργανώσεις έχει καθοριστεί για την περίοδο 1994/95 από τον κανονισμό (ΕΚ) αριθ. 1875/94, λαμβάνοντας υπόψη τη μείωση της ενισχύσεως στην κατανάλωση 7 ότι, προκειμένου να διασφαλισθεί συνάφεια ως προς τη μεταχείριση των επιχειρήσεων συσκευασίας κατά τον μήνα Νοέμβριο 1994, ενδείκνυται να προβλεφθεί η εφαρμογή του ποσοστού της κρατήσεως που ισχύει στις 31 Οκτωβρίου 1994 7 ότι για να ληφθεί υπόψη η ενίσχυση στην κατανάλωση που δικαιούται το ελαιόλαδο που συσκευάζεται κατά τον μήνα Νοέμβριο 1994 πρέπει να διατηρηθεί σε 39,58 Ecu η εγγύηση που προβλέπεται στον κανονισμό (ΕΟΚ) αριθ. 3089/78 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 3461/87 (6), για τη θέση σε ελεύθερη κυκλοφορία στην Κοινότητα του ελαιολάδου που εισάγεται στη διάρκεια του εν λόγω μηνός 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. To ελαιόλαδο που παράγεται στην Κοινότητα και χρησιμοποιείται για την παρασκευή κονσερβών και ως προς το οποίο έχει υποβληθεί αίτηση ελέγχου σύμφωνα με το άρθρο 2 του κανονισμού (ΕΟΚ) αριθ. 1963/79 της Επιτροπής (7) κατά τον μήνα Νοέμβριο 1994, εντός του όριου των ποσοτήτων που αναφέρονται στην παράγραφο 2, δικαιούνται προσαυξήσεως της επιστροφής κατά 29,58 Ecu ανά 100 χιλιόγραμμα.

2. Οι ποσότητες που αναφέρονται στην παράγραφο 1 περιορίζονται για κάθε επιχείρηση στο μηνιαίο μέσο όρο των ποσοτήτων για τις οποίες είχαν υποβληθεί αιτήσεις ελέγχου κατά τους μήνες Οκτώβριο και Νοέμβριο των δύο προηγουμένων ετών.

Ωστόσο, για τις επιχειρήσεις που έχουν αρχίσει τη δραστηριότητά τους μετά την 1η Οκτωβρίου 1992, οι ποσότητες περιορίζονται στο μηνιαίο μέσο όρο των ποσοτήτων για τις οποίες οι αιτήσεις ελέγχου είχαν υποβληθεί κατά τη διάρκεια της περιόδου λειτουργίας τους μέχρι το τέλος Αυγούστου 1994.

3. Η παράγραφος 1 εφαρμόζεται μόνο στις ποσότητες ελαιολάδου που έχουν παραχθεί το αργότερο κατά τη διάρκεια της περιόδου 1993/94.

Άρθρο 2

Όσον αφορά τις πληρωμές της ενισχύσεως στην κατανάλωση για τις ποσότητες ελαιολάδου που προβλέπονται στο άρθρο 1 παράγραφος 1 του κανονισμού (ΕΚ) αριθ. 2395/94, το ποσοστό που αναφέρεται στο άρθρο 11 παράγραφος 5 του κανονισμού αριθ. 136/66/ΕΟΚ του Συμβουλίου (1) είναι 2 %.

Άρθρο 3

Με την επιφύλαξη των διατάξεων του άρθρου 17 παράγραφος 2 δεύτερο εδάφιο του κανονισμού (ΕΟΚ) αριθ. 2677/85 της Επιτροπής (2), για οποιαδήποτε θέση σε ελεύθερη κυκλοφορία στην Κοινότητα ελαιολάδου που υπάγεται στους κωδικούς ΣΟ 1509 ή ΣΟ 11510, για το οποίο οι τελωνειακές διατυπώσεις έχουν περατωθεί μετά τις 31 Οκτωβρίου 1994 και πριν από την 1η Δεκεμβρίου 1994, η εγγύηση που αναφέρεται στο άρθρο 9 του κανονισμού (ΕΟΚ) αριθ. 3089/78 ισούται με 39,58 Ecu.

Άρθρο 4

O παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Οκτωβρίου 1994.

Για την Επιτροπή Renι STEICHEN Μέλος της Επιτροπής